Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 163

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati jegyek megszerzéséből, vizsgákból — kollokvium, szigorlat, nyelvvizsga —, szakmai gyakorlatok elvégzéséből, szakdolgozat és diplomamunka elkészítéséből, valamint záróvizsga letételéből tevődik össze. 5.1. Kötelező szigorlati tárgyak: Művészettörténet, társadalomtudományok és tervezésmódszertan. 5.2. A szakdolgozat A szakdolgozat társadalomtudományi tárgyakhoz kapcsolódó dolgozat, amely a hallgató alapos tárgyi ismereteit bizonyítja. 5.3. A diplomamunka A diplomamunka a szakképzettségnek megfelelő konkrét mű (tárgy vagy terv), a szakmai tárgyakhoz vagy tervhez kapcsolódó dolgozat, amely a hallgató művészi, szakmai tájékozottságát, problémafelismerő, elemző és megoldó 1998/43. szám képességét, illetve a szakmájához szükséges műszaki, technológiai tájékozottságot bizonyítja. 5.4. A záróvizsga 5.4.1. A záróvizsgára bocsátás feltételei: A tantervben előírt valamennyi tanulmányi és vizsgakötelezettség, különösen — szakdolgozat és diplomamunka, — egy idegen nyelvből középfokú, C típusú, állami — vagy azzal egyenértékű — nyelvvizsga. 5.4.2. A záróvizsga részei: — szóbeli, elméleti vizsga általános és szakelméleti tárgyakból, — a diplomamunka megvédése, melynek kapcsán a hallgató válaszol a tervezési feladatokkal kapcsolatban feltett kérdésekre is, — a szakdolgozat megvédése. 5.4.3. A záróvizsga eredménye A záróvizsga eredménye a vizsgarészekre kapott osztályzatok átlaga.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes